Bjarni Þór og Dagbjartur árita í Eymundsson á Akranesi Höfundar væntanlegrar metsölubókar , Stolin krækiber - skopmyndskreytt úrval vísnaþátta úr Skessuhorni , munu árita bækur í verslun Eymundsson við Dalbraut 1 á Akranesi á morgun laugardaginn 7. desember frá klukkan 12 - 15 . Gera má ráð fyrir að einhver speki og létt gamanmál muni falla af vörum þeirra félaga , enda ekki þekktir fyrir að vera fýlupúkar . Dagbjartur og Bjarni Þór kynna með stolti að bókin verður seld með 20% kynningarafslætti í versluninni meðan á áritun stendur . Þá er rétt að upplýsa að samkvæmt könnun útgefenda passa Stolin krækiber betur í jólapappír en nokkur önnur bók sem gefin er út fyrir þessi jól . Því sakar ekki að einmitt þessa dagana veitir Eymundsson 20% afslátt af öllu utan um jólapakkann í versluninni fyrir vildarkortshafa .